
 讙讝讬专讛 砖诪讗 讬诪诇讗 讻讜' 讜诇讗 讬讛讗 讗诇讗 专讗砖 转讜专. 讜讗驻讬诇讜 讬诪诇讗 讗转 讛拽专谞讜转 讗讬谉 讻讗谉 注讬专讘讜讘 讚讛讗 拽专谞讜转 讗诪爪注讜转 讛讜诇讻讜转 讻谞讙讚 专讬讘讜注 讛注专讜讙讜转 砖住讘讬讘讜转讬讛 讜讛讜讬 讻注讬谉 专讗砖 转讜专 讚砖专讬 讗注''讙 讚讗讬谉 讛专讞拽讛 讙' 讟驻讞讬诐 讻讬讜谉 砖讬砖 讘讛谉 讛讬讻专. 讗讬谉 专讗砖 转讜专 讘注专讜讙讛 诇驻讬 砖拽讟谞讛 讛讬讗 讜诇讬讻讗 讛讬讻讬专讗: 讜砖诪讜讗诇 讗诪专 注专讜讙讛 讘讬谉 注专讜讙讜转 砖谞讬谞讜. 讜诇爪讚 讛拽专谞讜转 讚讗驻讬' 诪诇讗 讛拽专谞讜转 讗讬谉 讘讻讱 讻诇讜诐 讚住讘专 讚讬砖 专讗砖 转讜专 讘注专讜讙讛: 讜讛讗 拽讗 诪讬注专讘讘讜 讗讛讚讚讬. 砖注诇讬讛谉 砖诇诪注诇讛 诪注讜专讘讘讬诐 讬讞讚 讜讗注''讙 讚讗讬讻讗 专讗砖 转讜专 诪诇诪讟讛 讗住讜专 讻讬讜谉 讚诪注专讘讬 诇诪注诇讛 讛注诇讬谉 讚讗讜讬专讗 诪讘诇讘诇 讚讗驻讬' 诇讗 讬谞拽讬 诪讛讚讚讬 讗住讜专 讻讚讗诪专讬谞谉 (讻诇讗讬诐 驻''讝 诪砖谞讛 讚) 讛诪住讻讱 讙驻谞讜 注''讙 转讘讜讗转讜 拽讬讚砖 诪砖讜诐 讚讗讜讬专讗 诪讘诇讘诇 讗讘诇 讘注专讜讙讛 讗讞转 讬讚讬注讛 讜诇讬讻讗 注讬专讘讜讘 讜讻讜诇讬 讛讗讬 讗讬谉 住讘专讗 诇讛转讬专 诪砖讜诐 专讗砖 转讜专: 讘谞讜讟讛 砖讜专讛 诇讻讗谉 讜砖讜专讛 诇讻讗谉 讘谞讜讟讛 砖注专 注专讜讙讛 讝讜 诇转讜讻讛 讜讝讜 诇转讜讻讛 讻讚转谞谉 讘诪住' (讻诇讗讬诐 讻''讚 诪''讟) 讜诪讬讬转讬 诇讛 讘讘''讘 (驻讘:) 诪注砖讛 讘爪诇诪讜谉 讻讜' 讜讛讬讛 讛讜驻讱 砖注专 砖讜专讛 诇讻讗谉 讜注讜讚 转谞谉 讘驻''讙 讚讻诇讗讬诐 (诪砖谞讛 讛) 谞讜讟注 讗讚诐 拽讬砖讜转 讜讚诇注转 讘转讜讱 讙讜诪讗 讜讘诇讘讚 砖转讛讗 讝讜 谞讜讟讛 诇爪讚 讝讜 讜讝讜 诇爪讚 讝讜: 讗诪专 注讜诇讗 讘注讜 讘诪注专讘讗 讛驻拽讬注 转诇诐 讗讞讚 注诇 驻谞讬 讻讜诇讛 诪讛讜. 驻讬' 讛注诪讬拽 转诇诐 讗' 注诇 驻谞讬 住讘讬讘讜转讬讛 诇讚' 专讜讞讜转讬讛 诪讛讜 讚讘诇讗 讛注诪讬拽 讘讬谉 诇专讘 讘讬谉 诇砖诪讜讗诇 讗住讜专 诇注砖讜转 注专讜讙讜转 住讘讬讘讜转讬讛 讗讘诇 讻砖讞驻专 讜讛注诪讬拽 讻砖讬注讜专 转诇诐 讚讛讬讬谞讜 讟驻讞 讘注讬 讗讬 讛讜讬 讛讬讻讬专讗 讻诪讜 讘砖讚讛 讚讛讜讬 讛讬讻讬专讗 讻讚转谞谉 讘讻诇讗讬诐 (驻''讙 诪砖谞讛 谞) 讛讬转讛 砖讚讛讜 讝专讜注讛 讬专拽 讻讜' 专砖''讗 注讚 砖讬讛讬讛 讛转诇诐 诪驻讜诇砖 讜诇注讬诇 讛讘讗转讬讛 讗''专 砖砖转 讘讗 注讬专讘讜讘 讜讘讬讟诇 讗转 讛砖讜专讛 驻讬专讜砖 诪讘讟诇 讛驻住拽 讛转诇诐 讜诇讗 讛讜讬 讛讬讻讬专讗 讜转诇诐 讛讬讬谞讜 砖讜专讛 讜讘谞讬 讗专抓 讬砖专讗诇 拽专讜 诇讬讛 转诇诐 讜讘谞讬 讘讘诇 拽专讜 诇讬讛 砖讜专讛 专讘 讗砖讬 讗诪专 讗讬谉 注讬专讘讜讘 诪讘讟诇 讛砖讜专讛: 讗讬转讬讘讬讛 讛谞讜讟注 砖转讬 砖讜专讜转 讻讜' 诪讜转专. 讚砖转讬 砖讜专讜转 砖诇 讚诇讜注讬谉 诪驻住讬拽讬谉 讘讬谉 拽讬砖讜讗讬谉 诇驻讜诇 讛诪爪专讬 讚拽讬砖讜讗讬谉 讜讚诇讜注讬谉 诇讗 讛讜讬 讻诇讗讬诐 讚诪讬谞讻专讬 讻讚转谞谉 讘住讬驻讗 讚讛讱 讜诇注讬诇 讛讘讗转讬讛 谞讜讟注 讗讚诐 拽讬砖讜转 讜讚诇注转 讘转讜讱 讙讜诪讗 讜讘诇讘讚 讻讜' 讜讻谉 讚诇讜注讬谉 讜驻讜诇 讛诪爪专讬 诪讬谞讻专讬 讗讘诇 拽讬砖讜讗讬谉 讜驻讜诇 讛诪爪专讬 讛讜讬 讻诇讗讬诐 讗讘诇 砖讜专讛 砖诇 拽讬砖讜讗讬谉 讻讜' 讗住讜专 讚砖讜专讛 讗讞转 砖诇 讚诇讜注讬谉 诇讗 诪驻住拽讛 讘讬谉 拽讬砖讜讗讬谉 诇驻讜诇 讛诪爪专讬 讜讻讬 讛讬讻讬 讚拽讬砖讜讗讬谉 讜驻讜诇 讛诪爪专讬 诪讘讟诇讬谉 砖讜专讛 砖诇 讚诇讜注讬谉 砖讘讗诪爪注 讛''谞 注讬专讘讜讘 讝专注讜谞讬 讛注专讜讙讜转 诪讘讟诇 转诇诐 砖讛驻拽讬注 讜诪砖谞讬 砖讗谞讬 讛转诐 讚讗讬讻讗 砖专讗讻讗 砖讛谉 讙讚讜诇讬诐 讜讙住讬诐 讜讛讻讗 讘讝专注讜谞讬诐 讚拽讬谉 讚诇讗 诪讘讟诇讬 注讜诪拽 讛转诇诐 讜诪驻住讬拽: 讗诪专 专' 讬讜讞谞谉 讛专讜爪讛 诇诪诇讗讜转 讻诇 讙讬谞转讜 讬专拽 注讜砖讛 讘讛 注专讜讙讛 讜' 注诇 讜' 讜注讜讙诇 讻讜'. 驻讬专讜砖 注讜砖讛 . 注专讜讙讛 诪专讜讘注转 讜' 注诇 讜' 讜讘转讜讻讛 诪专讜讘注 注讜讚 讛' 注诇 讛' 讜讬讛讬讛 讛驻住拽 讘讬谉 讛讗诪爪注讬 诇讞讬爪讜谉 讞爪讬 讟驻讞 诪讻诇 爪讚 讜注讜讙诇 讘讛 讘转讜讱 讛专讬讘讜注 讛驻谞讬诪讬 讛' 注诇 讛' 讜讬诪诇讗 讛注讜讙诇 讘诪讬谉 讗讞讚 讜讘拽专谞讜转 专讬讘讜注 讛驻谞讬诪讬 讬讝专注 诪讬谉 讗' 讘讻诇 拽专谉 讜拽专谉 (讻讝讛) 讜讛砖转讗 讛讜讬 讘专讬讘讜注 讛驻谞讬诪讬 讛' 诪讬谞讬谉 讜讗注''驻 砖讘讬谉 讝专注 砖讘转讜讱 讛注讙讜诇 诇讝专注. 砖讘拽专谞讜转 讗讬谉 讛驻住拽 专拽 诪砖讛讜 讗讬谉 诇讞讜砖 讚注讜讙诇 讛讜讬 讛讬讻讬专讗 讘诇讘讚 砖讬讛讗 讙' 讟驻讞讬诐 讘讬谉 讝专注 拽专谉 讝讛 诇拽专谉 讝讛 讜讻谉 讬讻讜诇 诇注砖讜转 注专讜讙讜转 讘讻诇 住讘讬讘讜转讬讛 讘注谞讬谉 讝讛 讚讛砖转讗 讬砖 讙''讟 讘讬谉 注专讜讙讛 诇注专讜讙讛 讚专讬讘讜注 讛讞讬爪讜谉 讞爪讬 讟驻讞 讞专讘 讜讻谉 诇讗讞专转 讛专讬 讟驻讞 讜讘' 讙讘讜诇讬谉 砖讛讬讜 讘' 讟驻讞讬诐 讛专讬 讙''讟 讜讗''转 诪讗讬 讗讬专讬讗 砖砖讛 讗驻讬' 讛' 注诇 讛' 谞诪讬 讜注讜讙诇 讘讛 讗专讘注 讻讬讜谉 讚注讜讙诇 讞砖讬讘 讛讬讻讬专讗 讜讬砖 诇讜诪专 讚注讜讙诇 讛' 讞砖讬讘 讛讬讻讬专讗 讗讘诇 讚' 诇讗: 讜讛讗 讗讬讻讗 讘讬谞讬 讜讘讬谞讬. 住''讚 讚诪诪诇讗 讻诇 讛拽专谞讜转 讜讝讜专注 讘拽专谞讜转 专讬讘讜注 讛讞讬爪讜谉 注讚 讛讙讘讜诇 讜讛专讬 讗讬谉 讛驻住拽 讘讬谉 注专讜讙讛 讝讜 诇讗讞专转 讗诇讗 砖谞讬 讟驻讞讬诐 砖诇 砖谞讬 讛讙讘讜诇讬诐 讜诪砖谞讬 讘诪讞专讬讘 讘讬谉 讛讘讬谞讬讬诐 砖诪谞讬讞 讞爪讬 讟驻讞 讛住讜讘讘 专讬讘讜注 讛驻谞讬诪讬 讛讻诇 讞专讘 讜讗讬谞讜 诪诪诇讗 讗诇讗 拽专谞讜转 砖诇 专讬讘讜注 讛驻谞讬诪讬 讚讛砖转讗 讬砖 讛专讞拽讛 砖诇砖 讟驻讞讬诐 讗讬 谞诪讬 讚讬讚注 诇讛 砖驻讬专 讚诪谞讬讞 讞爪讬 讟驻讞 讞专讘 讗诇讗 讚驻专讬讱 讗诪讗讬 讚拽讗诪专 诇诪诇讗讜转 讻诇 讙讬谞转讜 讚讛砖转讗 讗讬谞讜 诪诪诇讗 讻诇 讙讬谞转讜 讜诪砖谞讬 讘诪讞专讬讘 讻讜' 讜专' 讬讜讞谞谉 讚拽讗诪专 诇诪诇讗讜转 讻诇 讙讬谞转讜 讬专拽 诇讘讚 诪谉 讛讘讬谞讬讬诐 拽讗诪专 讗讬转讬讘讬讛 专讘讬谞讗 诇专讘 讗砖讬 注讘讜讚转 讬专拽 讘讬专拽 讗讞专 砖砖讛 讟驻讞讬诐 驻讬' 注专讜讙讛 砖讛转讬专讜 讘讛 讞诪砖讛 讝专注讜谞讬诐 讚讛讬讬谞讜 注讘讜讚转 讬专拽 讘讬专拽 讗讞专 专讜讗讬谉 讗讜转讛 讻讟讘诇讗 诪专讜讘注转 讻讟讘诇讗 诪专讜讘注转 讛讜讗 讚砖专讬 讗祝 注诇 讙讘 讚讗讬讻讗 转注专讜讘转 注谞驻讬诐 讜注诇讬谉 诪诇诪注诇讛 讛讗 诇讗讜 讛讻讬 讗住讜专 讚诇讗 砖专讬 注讬专讘讜讘 讗诇讗 讘注专讜讙讛 讻讛诇讻转讗 讗讘诇 注讜讙诇 讛' 讗住讜专 讚诇讗 讞砖讬讘 转谞讗 讛讬讻专讗 讜诪砖谞讬 讚诇讗 讘讗 转谞讗 诇讛讞诪讬专 讗诇讗 诇讛拽诇 诇讛转讬专 专讗砖 转讜专 讬专拽 讛谞讻谞住 诇讛 讜讛讬讜爪讗 诪诪谞讛 讚讘诪专讜讘注转 砖专讬 讗讘诇 讘注讙讜诇讛 讗讬谉 专讗砖 转讜专 谞讬讻专 讜讛讗 讚讗诪专 诇注讬诇 讗讬谉 专讗砖 转讜专 讬专拽 诇注专讜讙讛 诪注专讜讙讛 诇注专讜讙讛 拽讗诪专 讗讘诇 诪砖讚讛 讙讚讜诇讛 诇注专讜讙讛 讬砖 专讗砖 转讜专 讻谉 注讬拽专 驻讬' 讛砖诪讜注讛 讜诇驻讬' 讛拽讜谞讟' 讜讛讗 讗讬讻讗 诪拽讜诐 拽专谞讜转 诇砖讜谉 诪拽讜诐 拽专谞讜转 诇讗 诪砖诪注 讻驻讬专讜砖讜 讜讙诐 诪讛 讚诪讚诪讛 诇专讗砖 转讜专 讜讻诇 讛住讜讙讬讗 诪讬讜砖讘转 讻驻讬' 专''转 讜诪讛 砖驻讬专砖''讬 讜讛讗 讗讬讻讗 诪拽讜诐 拽专谞讜转 讜讬讻讜诇 诇讛诪砖讬讱 砖诇 讝讜 诇爪驻讜谉 讜砖诇 讝讜 诇讚专讜诐 讜讗讬谉 爪专讬讱 诇讛诪砖讬讻讜 诪讻谞讙讚 讗讜转讜 砖讘讞讘专转讛 讗诇讗 讟驻讞 诇讗 讚拽 讚讗''讻 讗讬谞诐 诪专讜讞拽讬谉 讗诇讗 讻诪讜 砖注讜诇讛 讛讗诇讻住讜谉 砖诇 讟驻讞讬讬诐 注诇 讟驻讞 讜讗讬谞讜 注讜诇讛 讗驻讬' 诇砖谞讬 讟驻讞讬诐 讜砖谞讬 讞讜诪砖讬诐 砖讗诇讻住讜谉 砖诇 讟驻讞 注诇 讟驻讞讬讬诐 驻讞讜转 诪讗诇讻住讜谉 砖诇 讟驻讞 注诇 讟驻讞 (讻讝讛): 

专讘讬谞讜 讞谞谞讗诇

讗"讻 诇讬转谞讬 讟' 讜讻谉 讛讬讗. 讛专讬 讗诇讜 讟' 讝专注讜谞讬谉 住讘讬讘讬 注专讜讙讛 讜' 注诇 讜' 讘讝诪谉 砖讛谉 讞讜抓 诇砖砖讛 讜讗祝 讝讛 讻讛讜讙谉 讛讜讗讬 讗讘诇 讗诐 讝专注讜谞讬诐 讘转讜讱 砖砖讛 讛谉 讗诐 讗讬谞讜 诪讞专讬讘 讗转 讛讗专讘注转 讛拽专谞讜转 讗诇讗 诪谞讬讞 讟驻讞 讜诪讞爪讛 讜讝讜专注 讟驻讞 讗驻砖专 讚讛讜讜 讞' 讝专注讜谞讬诐 砖讻讜诇谉 讘转讜讱 注专讜讙讛 砖讛讬讗 讜' 注诇 讜' 讜诇讗 转拽讬谞讜 专讘谞谉 讛讻讬谉 讗诇讗 转拽讬谞讜 讜' 讘诇讞讜讚:




讗诪专 专讘 注专讜讙讛 讘讞讜专讘讛 砖谞讬谞讜. 讜讗拽砖讬谞谉 注诇讬讛 讚讛讗讬 讚转拽讬谞讜 专讘谞谉 讛' 讝专注讜谞讬诐 诇转讜讱 讜' 讜讗注"讙 讚讗驻砖专 诇注砖讜转 讞' 诇讗 转拽讬谞讜 讗诇讗 讛' 讘诇讘讚. 讗诇讗 诪驻谞讬 砖转拽谞讜 诇讛讞专讬讘 讗转 讚' 讛拽专谞讜转 转拽谞讜讛讜 讛' 讻讚讬 砖讬讛讗 讬讻讜诇 诇注砖讜' 注专讜讙讜转 讗讞专讜转 讘讻谞驻讬 讝讜讬讜转 注专讜讙讛 讝讜 讻讙讜谉 讗诇讜 讜讗讬 讘讞讜专讘讛 讛讗 讗讬讻讗 拽专谞讜转 讜诇诪讛 诇讜 诇诪砖讘拽 驻谞讜讬讬谉 讜讗转讬谞谉 诇驻专讜拽讬 讘诪诪诇讗 讗转 讛拽专谞讜转 诇注专讜讙讜转 注专讜讙讜转 讻讛谞讬 讚驻专砖讬谞谉 诇注讬诇讗. 讜讗注"讙 (讚讞讜讘专) [讚讘讞讜专讘讛] 讛讜讗. 讜诪拽砖讬' 讜诇讬讝专注 讜诇讗 (诇讬爪诇讬) [诇讬诪诇讬] 讜驻讬' 讗讬 讞专讘讛 讛讬讗 诇讬讝专注 讞' 讝专注讜谞讬谉 讘注专讜讙讛 砖诇讗 讬讛讜 拽专谞讜转 驻谞讜讬讜转 讜诇讗 讬讝专注 讻谞讙讚谉 讘讗诇讻住讜谉 注专讜讙讜转 讜驻专拽讬' 讛讗讬 讚讙讝专讜 讘讞专讘讛 砖讬讛讜 拽专谞讜转 砖诇 注专讜讙讛 驻谞讜讬讜转 砖诪讗 讬诪诇讗 讻谞讙讚谉 注专讜讙讜转. 讜诪拽砖讬谞谉 讜讗讬 讛讜讬 讘拽专谞讜转 讝专注 谞诪讬 讗驻砖专 讚讝专注 注专讜讙讛 讘住诪讜讱 诇讛 讜讛讜讬讗 拽专谉 讘专讗砖 转讜专 讚砖专讬 诇讛讻谞讬住讜 诇砖讚讛 讗讞专转. 诪讬 诇讗 转谞谉 讛讬讛 专讗砖 转讜专 讬专拽 谞讻谞住 诇转讜讱 砖讚讛 讗讞专转 诪讜转专 诪驻谞讬 砖谞专讗讛 讻住讜祝 砖讚讛. 讜驻专拽讬' 讗讬谉 专讗砖 转讜专 讘讞专讘讛 讻讬 砖专讬 专讗砖 转讜专 诪谉 砖讚讛 讙讚讜诇讛 砖讛讜讗 (诪讜驻讬住) [诪讜讻讞] 讚住讜祝 砖讚讛 讛讜讗. 讗讘诇 注专讜讙讛 讘讞讜专讘讛 诇讬转 诇讛 专讗砖 转讜专 诪讜转专 讻讬 讛讗讬 诪砖讜诐 讚诇讗 诪讜讻讞 讜砖诪讜讗诇 讗诪专 注专讜讙讛 讘讬谉 讛注专讜讙讜转 砖谞讬谞讜. 驻讬专讜砖 讘讬谉 讘讞讜专讘讛 讜讘讬谉 讘砖讚讛 讜讗拽砖讬谞谉 诇讬讛 讻讬 诪讻讚讬 讛讬讗 讘讬谉 讛注专讜讙讜转 讛讗 拽讗 诪讬注专讘讜 讝专注讬诐 讘讛讚讚讬. 讜诪驻专拽讬谞谉 讘谞讜讟注 砖讜专讛 诇讻讗谉 讜砖讜专讛 诇讻讗谉. 讜讗驻专砖 转专讬谉 驻讬专讜砖讬 讞讚 诪谞讛讜谉 砖诪注谞讜讛 诪砖讜诐 专讘讬谞讜 住注讚讬讛 讙讗讜谉 讚住诪讬讱 讘注专讜讙讛 讗讞专转 诇讻诇 诪讬谉 诪谉 [讗讜转谉] 诪讬谞讬谉 讚讛讜讬讬谉 砖讜专讛 诇讻讗谉 诪讬谉 讗讞讚 讜诇讗 讚诪讬 讜驻讬专讜砖' 讚讛讜讛 讗诪专讬谉 诇讛 专讘讜讗转讗 讚讬诇诪' 诇注谞讬谉 讘谞讜讟注 砖讜专讛 诇讻讗谉 讜砖讜专讛 诇讻讗谉 讗注"驻 砖讛谉 诪讬谞讬谉 [讗讞专讬诐] 讚拽讗诪专 砖诪讜讗诇 讻讬讜谉 砖讛讜讗 注讜砖讛 讘注专讜讙' 讝讜 砖讜专讛 讜讗讬谞讜 注专讘讜讘讬讗 讜讻谞讙讚讜 讘注专讜讙讛 讗讞专转 砖讜专讛 讜讗讬谞讛 注讬专讘讜讘. 讜讝讜 谞讜讟讛 诇讻讗谉 讜讝讜 谞讜讟讛 诇讻讗谉 讛讬讻专讗 专讘讛 讛讜讗 砖讛谉 讘' 砖讜专讜转 讜专讜讘讛 讚诪讬诇讬 讻诇讗讬诐 转诇讬谞谉 讘诪专讗讬转 讛注讬谉 讚讛讗 诪讞讬爪讛 讗驻讬诇讜 讻诪讞讬爪转 砖讘转 讻讙讜谉 拽谞讬诐 讜讞讘诇讬诐 诪转专转 诇注谞讬谉 讻诇讗讬诐 讗祝 注诇 讙讘 讚诇讬讻讗 讘讬谞讬讬讛讜 讛专讞拽讛 诪砖讜诐 讚讗讬讻讗 讛讬讻专讗 讘诪讞讬爪讛. 讜讛讻讬谉 拽讗诪专 砖诪讜讗诇 讗讬讻讗 讛讬讻专讗 讘讘' 砖讜专讜转 讗讞转 谞讜讟讛 诇讻讗谉 讜讗讞转 谞讜讟讛 诇讻讗谉 讜谞讜讚注 砖讘' 砖讚讜转 讛谉. 讜转谞谉 谞讜讟注 讗讚诐 拽讬砖讜转 讜讚诇注转 讘转讜讱 讙讜诪讗 讗讞转 讜讘诇讘讚 砖诇讗 转讛讗 [讝讛] 谞讜讟讛 讗爪诇 讝讛 讜诇讗 讝讜 谞讜讟讛 讗爪诇 讝讜. 讜讘专讬讬转讗 讘转讜住驻转讗. 诪讜转专 讗讚诐 诇注砖讜转 讘转讜讱 砖讚讛讜 转诇诪讬讜转 拽讟谞讜转 砖诇 讟驻讞 讟驻讞 讜诇讬转谉 诇转讜讻谉 讙' 诪讬谞讬谉 讗' 诪讬讻谉 讜讗讞讚 诪讬讻谉 讜讗讞讚 讘讗诪爪注. 诪讜转专 讗讚诐 诇注砖讜转 讘转讜讱 砖讚讛讜 注专讜讙讜转 拽讟谞讜转 砖诇 讜' 讜' 讟驻讞讬诐 讜诇讬转谉 讘转讜讻讜 讛' 讛' 诪讬谞讬谉 讗专讘注讛 注诇 讚' 专讜讞讜转 注专讜讙讛 讜讗讞转 讘讗诪爪注. 讜诪讜转专 讗讚诐 诇注砖讜转 讘转讜讱 砖讚讛讜 讙讜诪讗 拽讟谞讛 砖讛讬讗 注诪讜拽讛 讟驻讞 讜诇讬转谉 诇转讜讻讛 讚' 诪讬谞讬谉 讜讛讜驻讻谉 诇讗专讘注 专讜讞讜转讬讛. 讜诪讜转专 讗讚诐 诇注砖讜转 讘转讜讱 砖讚讛讜 转诇诐 诇讛讬讜转 谞讜讟注 拽砖讜讗讬谉 讜讚诇讜注讬谉 讗讘讟讬讞讬诐 讜诪诇驻讜谞讜转 讜讛讜驻讻谉 讗诇讜 诇爪讚 讝讛 讜讗诇讜 诇爪讚 讝讛. 诇驻讜诐 讻谉 拽讗诪专 砖诪讜讗诇 谞讜讟注 砖讜专讛 诇讻讗谉 讜砖讜专讛 诇讻讗谉:




讗诪专 注讜诇讗 讘注讬谉 讘诪注专讘讗 讛驻拽讬注 转诇诐 讗讞讚 注诇 驻谞讬 讻讜诇讛 诪讛讜 讗讬驻专砖 讘讛 讻诪讛 驻讬专讜砖讬 讜诇讗 拽讗 诪讬住转讘专讬谉.





专诪讘"谉

讛讗 讚讙讝专讬' 砖诪讗 讬诪诇讗 讗转 讛拽专谞讜转. 讜诇讗 讙讝专讬谞谉 讘讝专讬注讛 讚讗讬讚讱 讙讬住讗 诪砖讜诐 讚讚专讱 讝专讬注讛 讻讱 讛讜讗 诇讝专讜注 讘注专讜讙讛 砖讜专讛 讗讞转 讻讜诇讛 讜砖讜专讛 讗讞转 讻谞讙讚讛 讗驻讬' 讘讙专注讬谉 讗' 讚讬 诇讛诐 讜诇讬讻讗 诇诪讬讙讝专 讗"谞 诇驻讬 砖讗讚诐 谞讝讛专 讘注专讜讙讛 讗' 讜讗讬谞讜 谞讝讛专 诪注专讜讙讛 诇注专讜讙讛 砖讗讬谉 讗讚诐 讝讜专注 注专讜讙讛 讗' 诇讞爪讗讬谉 讜谞讝讛专 讛讜讗 讘讙专注讬谞讬谉 讛谞讝专注讬谉 讘讛 诇讛专讞讬拽 讝讛 诪讝讛 讻讚讬谞谉 讗讘诇 讘砖转讬 注专讜讙讜转 驻注诪讬诐 砖讛讜讗 讝讜专注 注专讜讙讛 讗讞转 讛讬讜诐 讜诪诪诇讗 砖转讬 拽专谞讜转 砖讘讛 讜诇诪讞专 讻砖讛讜讗 讘讗 诇讝专讜注 注专讜讙讛 讗讞专转 讗讬谞讜 诪砖转诪专 诇讛专讞讬拽 讙专注讜谞讛 砖诇 注专讜讙讛 讝讜 诪讗讜转讛 注专讜讙讛 讗讞专转, 讜讻谉 注讬拽专. 讜讘讬专讜砖诇诪讬 (讻诇讗讬诐 讟:) 谞讬转谞讬 转砖注讛 讗"专 转谞讞讜诐 讘谉 爪讚讬讗 讗诇讗 讘注专讜讙讛 砖讘注专讜讙讜转 讛讬讗 诪转谞讬转讬谉, 讜讝讛讜 诪讛 砖驻讬专砖谞讜 讜诇讗 讗转讬讗 讚讙诪专讗 讚讬诇谉 讗诇讗 讻讚拽讗 住"讚 诪注讬拽专讗. 讜讬砖 讘驻讬' 砖诪讜注讛 讚讘专讬诐 诇专' 讬讛讜住祝 讛诇讜讬 讘谉 诪讙讗"砖 讝"诇 讜诇诪拽爪转 讛讙讗讜谞讬诐 讛专讗砖讜谞讬诐 讜诇驻诪"砖 讛砖诪讜注讛 驻砖讜讟讛 诇驻谞讬讱. 讜讛讜讬 讬讜讚注 砖讗讬谉 讬谞讬拽转 讛讝专注讜谞讬谉 讙"讟 讗讜 讟驻讞 讜诪讞爪讛 诇讻诇 讗' 讗诇讗 注诐 诪拽讜诪讜 砖讛讜讗 讝专讜注讛 讘讜 砖讛专讜 讗讬谉 转讜讻讛 砖诇 注专讜讙讛 讗诇讗 砖砖讛 讜讗讬谉 讘讬谉 讝专注 讗诪爪注讬 诇砖讘爪讚讚讬讜 讗诇讗 驻讞讜转 诪砖诇砖讛 讟驻讞讬诐 讗"讜 砖"诪 诪拽讜诐 讛讝专注讬谉 注爪诪谉 诪谉 讛诪谞讬谉. 讜讬"讗 讟驻讞讬诐 讛诇诇讜 砖讜讞拽讜转 讛谉 讜讻讬 诪讚诇讬转 谞诪讬 诪拽讜诐 讛讝专注讬谉 讗讬讻讗 砖诇砖讛 讟驻讞讬诐 诪爪讜诪爪诪讬诐. 讜讘讬专讜砖诇' (讻诇讗讬诐 讙.) 诪爪讗转讬 专' 讬讜讞谞谉 讘砖诐 专' 讬谞讗讬 讻讜诇讛讜谉 讘转讜讱 砖砖讛 驻讬专讜砖 砖砖讛 讗祝 讘诪拽讜诪谉 砖诇 讝专注讬诐 讻讚驻专讬砖讬转. 讻讛谞讛 讘砖诐 专' 砖诪注讜谉 讘谉 诇拽讬砖 讻讜诇讛讜谉 讞讜抓 诇砖砖讛 讗讬 讻讜诇讛讜谉 讞讜抓 诇砖砖讛 谞讛讜讬 转砖注讛 讗"专 转谞讞讜诐 讘谉 爪讚讬讗 讻讬谞讬 注专讜讙讛 砖讘注专讜讙讜转 讛讬讗 诪转谞讬' 驻讬专讜砖 讗讗"讘 诪拽讜诐 讛讝专注讬诐 谞诪讬 讘转讜讱 讗讜转谉 砖砖讛 讟驻讞讬诐 砖诇 注专讜讙讛 讗"讗 诇讝专讜注 讘讛 讗诇讗 讞诪砖 诇驻讬 砖讬谞讬拽转谉 讙"讟 讜爪专讬讱 诇讝专讜注 讚' 讙专注讬谞谉 讘讚' 拽专谞讜转 讜讗' 讘讗诪爪注 讻讚讬 砖讬讛讗 讘讬谞讬讛谉 讙"讟 讞讜抓 诪诪拽讜诐 讛讝专注讬诐 砖讛专讬 讝专讜注讬谉 讘讗诇讻住讜谉 讚讗讬讻讗 讞讜诪砖 讚讗诇讻住讜谞讗 砖讘讛谉 讛讝专注讬诐 讝专讜注讬谉 讗诇讗 讗讬 讗诪专转 讞讜抓 诇砖砖讛 讛谉 讝专讜注讬诐 讗"讻 讗专讘注 讘讗诪爪注 砖讜专讜转 讛注专讜讙讛 讛讜讗 讝讜专注谉 讗诐 专爪讛 讜诇诪讛 诇讗 讬讝专注 讗讞专讬诐 讘拽专谞讜转讬讛 讜讬讛讬讜 转砖注讛 讜驻专讬拽 讘注专讜讙讛 砖讘注专讜讙讜转 讛讜讗 讻讚讗诪专谉. 讜诇驻"讚 讛讬专讜砖诇诪讬 谞驻专砖 诇讙诪专讗 讚讬诇谉 讞讜抓 诪诪拽讜诐 讝专注讬诐 讜诪"诪 谞诇诪讜讚 砖讗讬谉 讛注专讜讙讛 诪爪诇转 诪讚讬谉 注专讘讜讘 砖讗"讻 诇"诇 拽讬诐 诇讛讜 讚讞诪砖讗 讘砖讬转讗 诇讗 讬谞拽讬 讗驻讬' 讘讬讜谞拽讬诐 诪讜转专 讻讚讗诪专讬' 诇讙讘讬 专讗砖 转讜专 讬专拽 讛谞讻谞住 讜讘诪诪诇讗 讻诇 讙谞转讜 讚专' 讬讜讞谞谉 讜驻专讬拽 转谞讬 住讜驻讛 讚讛讗 诪转谞讬 讘讻诇讗讬诐 讗诇讗 注专讜讙讛 注专讘讜讘 讬砖 讘讛. 诪讬讛讜 讻讬讜谉 砖讗讬谉 讘讛 讬谞讬拽讛 讝讛 诪讝讛 诪讜转专 砖讗讬住讜专 讻诇讗讬诐 讘讬谞讬拽讛 讜诪专讗讬转 讛注讬谉 讛讬讗 转诇讜讬':





讛专讜爪讛 诇诪诇讗讜转 讻诇 讙讬谞转讜 讬专拽 注讜砖讛 注专讜讙讛 砖砖讛 讜注讜讙诇 讘讛 讞诪砖讛. 驻讬专砖 专砖"讬 讝"诇 注讜讙诇 讘转讜讻讛 讛' 注讙讜诇讬谉 诇讛' 讝专注讜谞讬诐 讜讗讬谉 诪砖诪注 讛诇砖讜谉 讻谉. 讜注讜讚 讗驻讬' 讬讜转专 讬注讙诇 讘讛. 讜讘转讜住' 讘砖诐 专讘讬谞讜 转诐 讝"诇 注讜讙诇 讘转讜讻讛 注讙讜诇 讗' 砖诇 讞诪砖讛 讜讝讜专注 讗讜转讜 诪讬谉 讗' 讜讛讜讗 讛砖谞讜讬 讘诪砖谞转讬谞讜 讜讗' 讘讗诪爪注 讜讝讜专注 讚' 注诇 讚' 专讜讞讜转 讛注专讜讙讛 讘砖讗专 讛注专讜讙讜转 诪诪讛 砖讬专爪讛 讜讛诐 讛诪讜专砖讜转 砖讛诪专讜讘注 讬转专 注诇 讛注讙讜诇 专讜讗讬谉 讻讗诇讜 注专讜讙讛 注讙讜诇讛 砖砖讛 注诇 砖砖讛 讜诪讜专砖讜转 讛拽专谞讜转 砖讞讜抓 诇注讬讙讜诇 谞讝专注 诪诪讛 砖讬专爪讛 讜谞诪爪讗 讞爪讬 讟驻讞 讘注专讜讙讛 住讘讬讘 讛注讬讙讜诇 讛驻谞讬诪讬. 讜讗拽砖讬' 讜讛讬讗讱 谞转诪诇讗转 讻诇 讙讬谞转讜 讬专拽 讜讛专讬 讬砖 讞爪讬 诪驻讞 专讞讘 诇讻诇 爪讚 讜讗诪专讬 讚讘讬 专' 讬谞讗讬 讜讚讗讬 爪专讬讱 诇讛讞专讬讘 讗讜转讜 讘讬谉 讛讘讬谞讬诐 讜专' 讬讜讞谞谉 讘讛讛讜讗 驻讜专转讗 诇讗 讗讬讬专讬 讜专讘 讗砖讬 讗诪专 讚讗驻讬' 讛讛讜讗 讞爪讬 讟驻讞 诪诪诇讗 讜讗诐 讛讬讜 讝专注讜谞讬 讛注专讜讙讛 砖转讬 讝讜专注 讗诇讜 注专讘 讜诪讜转专:





专砖讘"讗

讛专讜爪讛 诇诪诇讗讜转 讻诇 讙讬谞转讜 讬专拽 注讜砖讛 注专讜讙讛 讜注讜讙诇 讘讛 讞诪砖讛. [驻讬专砖 专砖"讬 注讜讙诇 讘转讜讻讛 讞诪砖讛 注讙讜诇讬谉 砖诇 讛' 讗诪讜转 讜讝讜专注谉 注讚 诇讗讞讚. 讜驻专讬讱 讜讛讗讬讻讗 讘讬谞讬 讘讬谞讬,  讻诇讜诪专, 讛专讬 讬砖 讙讘讜诇 讛注讙讜诇讛, 讜诪砖谞讬 讗讛"谞 讘诪讞专讬讘 讛讘讬谞讬讬诐, 讜讻诇 讙讬谞转讜 讚拽讗诪专 讛讬讬谞讜 转讜讻谉 砖诇 注专讜讙讜转 讜讗讙讘讜诇 诇讗 拽驻讬讚] 讜讛拽砖讛 讛专砖讘"讗 注诇 讝讛 讚讗讬讱 注诇讛 讘讚注转讜 砖讬讝专注 讛讙讘讜诇 讜讛诇讗 讗讬谉 讚专讱 诇讝讜专注讛 讜转讜 讚讛讬讛 诇讜 诇讛拽砖讜转 砖讗诐 讬讝专注 讛讙讘讜诇 讛讜讬 注专讘讜讘. 诇讻谉 驻讬专砖 讜诇讗 驻专讬讱 讗诇讗 注诇 讞爪讬 讟驻讞 砖讘讬谉 注讜讙诇 诇诪专讜讘注, 讚讘砖诇诪讗 拽专谞讜转 讝专注 诇讛讜 讻讬讜谉 砖诪讛 砖讘驻谞讬诐 讛讜讬 讘注讜讙诇 讗讬讻讗 讛讬讻讬专讗, 讗讘诇 讗讜转讜 讞爪讬 讟驻讞 讗讬讱 讬讝专注 讗讜转讜 砖诇讗 讬讛讬讛 谞讬讻专. 讜诪砖谞讬 讗讛"谞 讚讬谞讬讞 讗讜转讜 讞专讘, 讜讻诇 讙讬谞转讜 拽专讬 诇讬讛 讚诇讞爪讬 讟驻讞 诇讗 拽驻讬讚 讜诇讗 讞砖讬讘 诇讬讛. 讜专讘 讗砖讬 讗诪专 讗诐 讛讬讛 讛注讜讙诇 讝专讜注 砖转讬 讝讜专注 讗讜转讜 讞爪讬 讟驻讞 注专讘 讜讻讜'.  [诪讛专"讬 拽讜专拽讜住 砖诐 讛诇' 讟讜].





讛诪讗讬专讬

讛专讜爪讛 诇诪诇讗讜转 讻诇 讙谞转讜 讬专拽 讜诇讗 讬驻住讬讚 讟驻讞 讜诪讞爪讛 讞诇拽 砖讛讝拽拽谞讜 诇讛谞讬讞 讘讬谉 讝专注 诇讝专注 注讜砖讛 注专讜讙讛 砖砖讛 讜注讜讙诇 讘讛 讞诪砖讛 讜讗讬谞讜 诪驻住讬拽 讗诇讗 诪砖讛讜 讘谞转讬诐 讜讻讬讜谉 砖讛诪讬谞讬' 讝专讜注讬诐 讻诇 讗讞讚 诪讛诐 讘注讙讜诇 讗讬谉 讻讗谉 诪专讗讬转 讛注讬谉 讜讛讻诇 诪转讬专讬诐 砖诪讜讘讚诇讬诐 讛诐 讝讛 诪讝讛 诪转讜讱 讝专讜转 讛讝专讬注讛 讜讛砖转讚诇讜转 讝专讬注转 讻诇 讗讞转 诪讛谉 讘注讙讜诇 讜讗注"驻 砖讬砖 讻讗谉 讬谞讬拽讛 诪讜转专 讜讛拽砖讛 诇讜 讜讛讗 讗讬讻讗 讘讬谞讬 讘讬谞讬 砖诪讗讞专 砖讗转讛 讗讜诪专 诇诪诇讗 讻诇 讙讬谞转讜 讗讬谉 讻讗谉 诪拽讜诐 驻谞讜讬 讗诇讗 讛讻诇 讝专讜注 讜讛专讬 砖谞诪爪讗 砖讗讞专 砖讝专注 讗转 讛注讙讜诇讬谉 讝专注 讗转 讛讛讘讚诇 砖讛谞讬讞 讘讬谉 讛注讙讜诇讬谉 讜谞诪爪讗讜 讙讚诇讬诐 讜诪讘诇讘诇讬诐 讗转 讛注讙讜诇 注讚 砖讗讬谞讜 谞讬讻专 讜诪转专抓 诇讛 讘诪讞专讬讘 讗转 讛讘讬谞讬诐 砖讗讬谞讜 讝讜专注谉 讜讻诇 讙谞转讜 诇讗讜 讚讜拽讗 讗诇讗 砖讘讗 诇讛讜讚讬注 砖讗讬谞讜 爪专讬讱 诇讟驻讞 讜诪讞爪讛 讗诇讗 讻砖讝讜专注讜 讘专讘讜注 砖讛讜讗 讚专讱 讝专讬注讛 讗讘诇 讘讚专讱 讝讛 讗讬谞讜 爪专讬讱 诇讛谞讬讞 讗诇讗 讗讜转诐 讛讘讬谞讬诐 讻讚讬 砖讬讛讗 讛注讬讙讜诇 谞讬讻专 讜讝讜 讛讬讗 爪讜专转讛 讜专讘 讗砖讬 诪转讬专 讗祝 诇讝专讜注 讘讬谞讬讛诐 讜诇讛讘讚讬诇 讘讬谞讬讛诐 砖讗诐 讛讬讜 讛注讙讜诇讬谉 讝专讜注讬诐 砖转讬 讬讝专注 讗转 讛讞诇拽 注专讘 讜讗诐 讝专讜注讬诐 注专讘 讬讝专注诐 砖转讬 讜讛拽砖讜 注诇讬讜 诪诪讛 砖讗诪专讜 注讘讜讚转 讬专拽 讘讬专拽 讗讞专 砖砖讛 讟驻讞讬诐 讻诇讜诪专 砖讻砖专讜爪讛 诇讛讻谞讬住 诪讬谉 讬专拽 讘转讜讱 诪讬谉 讬专拽 讗讞专 注讜砖讛 注专讜讙讛 砖砖讛 讜注讜砖讛 讗讜转讛 讻诪讬谉 讟讘诇讗 诪专讜讘注转 砖讘讝讛 讛讜讗 谞讬讚讜谉 讻砖讚讛 讘驻谞讬 注爪诪讜 讗讘诇 讘驻讞讜转 诪砖砖讛 讜讘诇讗 专讘讜注 讗讬谞讜 讞砖讜讘 讻砖讚讛 讘驻谞讬 注爪诪讜 讗诇诪讗 砖讗讬谉 转拽讜谉 讘讝专讬注转 砖转讬 讜注专讘 讜转讬专抓 讘讜 砖讘讝讜 诇讗 转驻砖 讘讛 转讻讜谞转 专讬讘讜注 讝讛 讗诇讗 诇讛转讬专 讘讛 专讗砖 转讜专 讬专拽 讛谞讻谞住 诇讛 砖诇讗 讛转专谞讜讛讜 讗诇讗 讘讚专讱 砖讬讛讗 谞讬讻专 诇讻诇 砖讛讜讗 砖讚讛 讘驻谞讬 注爪诪讜 讻诪讜 砖讘讬讗专谞讜 诇诪注诇讛 讜诪"诪 讘讝专讬注转 砖转讬 讜注专讘 讛讝专讬注讜转 诪讜转专讜转 讗诇讗 砖讗讬谉 诪转讬专讬谉 讘讛 专讗砖 转讜专:



讝讛讜 讘讬讗讜专 讛讛诇讻讛 注诇 讛讬讜转专 拽爪专 砖讘讬讚讬谞讜 诇讘讗专讛 讜诇注谞讬谉 驻住拽 讛诇讻讛 讻诪砖谞转谞讜 讜诇讗 讘讻诇 诪讬谞讬 讝专注讬诐 讛讜转专 讻谉 砖诇讗 讛讜转专讜 讘诪讬谞讬 讛转讘讜讗讜转 讜讛拽讟谞讬讜转 讗诇讗 讘讝专注讜谞讬 讙谞讛 砖讛诐 谞讗讻诇讬谉 讻讬专拽 讛讜讗讬诇 讜讗讬谉 讚专讱 诇讝专讜注 诪讛诐 讗诇讗 诪注讟 讜诪注转讛 讻诇 砖讝讜专注 诪讛诐 讘注专讜讙转 砖砖讛 讬讻讜诇 诇讝专讜注 讘讛诐 讞诪砖讛 注诇 讛讚专讱 砖讘讬讗专谞讜 讜讻谉 注诇 注专讜讙讛 讬转讬专讛 诪讝讜 讬讜转专 讘讚专讱 讛专讞拽讛 讝讜 讜讙讚讜诇讬 讛诪讞讘专讬诐 讻转讘讜 砖讬转专 诇讞诪砖讛 讗驻讬诇讜 讘注专讜讙讛 讙讚讜诇讛 诪讝讜 砖讬专讞讬拽 讘讬谞讬讛诐 讻砖讬注讜专 讗住讜专 砖讬转专 诇讞诪砖讛 诪讬谞讬谉 讘注专讜讙讛 讻讝讜 注专讘讜讘讬讗 讛讬讗 讜诪"诪 讛诇讻讛 砖诇讗 讛转专谞讜 讗诇讗 讘注专讜讙讛 讘讞讜专讘讛 讗讜 讘注专讜讙讛 砖讘讬谉 讛注专讜讙讜转 讜讘谞讟讬讬转 讛砖讜专讜转 诇讻讗谉 讜诇讻讗谉 讛诇讻讛 讻专讘 讜讛诇讻讛 讻砖诪讜讗诇 诇讛拽诇 讘讻诇 讗讞转 诪讛诐 讜讻谉 讛诇讻讛 砖讛驻拽注转 转诇诐 诪转专转 讘讻讱 讜讻谉 讝讜 砖诇 讛专讜爪讛 诇诪诇讗讜转 讙谞转讜 讬专拽 讜砖诇 讝专讬注转 砖转讬 讜注专讘 讛诇讻讛 讛讬讗 讜讻谉 讝讜 砖诇 注讘讜讚讛 讬专拽 讘讟讘诇讗 诪专讜讘注转 讜诇讛转讬专 讘讛 专讗砖 转讜专 讛讗 专讗砖 转讜专 讘注专讜讙讛 诇讗:



讝讛讜 讘讬讗讜专 讛诇讻讛 讝讜 砖讘讬讚讬谞讜 讜驻住拽 砖诇讛 讜讬砖 讘讛 讛专讘讛 讚专讻讬诐 诇砖讗专 诪驻专砖讬诐 讛谉 讘讻诇讛 讚专讱 讻诇诇 讛谉 讘讞诇拽讬诐 诪诪谞讛 讜讚专讱 讻诇诇 驻讬' 诪拽爪转 专讘谞讬 爪专驻转 砖讞诪砖讛 讝专注讜谞讬诐 讛讗诪讜专讬诐 讘诪砖谞转谞讜 讞诪砖讛 讙专注讬谞讬谉 讛诐 讜讘诪讞专讬讘 讗转 讛拽专谞讜转 讜讝讜专注 讘讗诪爪注 讻讝讛 讜砖讬注讜专 讬谞讬拽转 讛讝专注讬诐 砖诇砖讛 讟驻讞讬诐 讜讻讚转谞谉 诪专讞讬拽讬谉 讗转 讛讝专注讬诐 诪谉 讛讻讜转诇 砖诇砖讛 讟驻讞讬诐 讜讗注"驻 砖讛讬谞讬拽讜转 诪转注专讘讜转 讛讜讗讬诇 讜讗讬谉 讝讛 讬讜谞拽 诪讙讜驻讜 砖诇 讝讛 诪讜转专 讜砖诪讗 转讗诪专 谞转讬专 讘转砖注讛 讗诇讜 砖讛讝讻专转 讜讗专讘注 讘讗专讘注 拽专谞讜转 讗讬谞讛 砖讗诇讛 讗诐 诇专讘 讛专讬 讛注诪讬讚讜 讘诪诪诇讗 讗转 讛拽专谞讜转 讻讙讜谉 砖讝专注 讻诇 专爪讜注转 讛诪讝专讞 讜讻诇 专爪讜注转 讛诪注专讘 讘讙专注讬谞讬谉 专爪讜驻讬诐 注诇 驻谞讬 讻诇谉 讜讛专爪讜注讛 讛讗诪爪注讬转 讙专注讬谉 讘讚专讜诐 讜讙专注讬谉 讘爪驻讜谉 讜讙专注讬谉 讘讗诪爪注 讻讙讜谉 讝讜 讜讛专讬 讛诐 讬讜转专 诪转砖注讛 讗诇讗 砖讛讻诇 谞讬讚讜谉 讻讗讞讚 讜砖诪讗 转讗诪专 讜诇讗 讬诪诇讗 讗转 讛拽专谞讜转 讜讬讝专注 转砖注讛 砖诪讗 讬诪诇讗 讗转 讛拽专谞讜转 讜讗诐 诇砖诪讜讗诇 砖驻专砖讛 讘讘讬谉 讛注专讜讙讜转 讛专讬 诇讚注转讜 讗祝 讘诪诪诇讗 讗转 讛拽专谞讜转 讛讬讗 讜讘讬谉 诪诪诇讗 讘讬谉 砖讗讬谞讜 诪诪诇讗 诪转注专讘讬谉 讛谉 讘砖诇 住讘讬讘讜转讬讛 讗诇讗 砖诪转拽谞谉 讘谞讟讬讬转 砖讜专讜转 讗讜 砖诪讗 讛专讬 拽讬诐 诇讛讜 诇专讘谞谉 讞诪砖讛 讘砖讬转讗 诇讗 讬谞拽讬 讛讗 转砖注讛 讬谞拽讬 讻诇 砖诪专讘讛 讘讝专注讬诐 讛讬谞讬拽讛 诪转驻砖讟转 讜诇讚讘专讬 讛讻诇 讝讛 砖讙讝专讜 砖诪讗 讬诪诇讗 讗转 讛拽专谞讜转 讜诇讗 讙讝专讜 讘讝专讬注讛 砖诇 爪讚 讗讞讚 诪驻谞讬 砖讚专讱 讝专讬注讛 讻讱 讛讬讗 诇讝专讜注 讘注专讜讙讜转 砖讜专讛 讗讞转 注诇 驻谞讬 讻诇讛 讜讗讞转 讻谞讙讚讛 讜砖讘爪讚讚讬诐 讚讬 诇讛诐 讗祝 讘讙专注讬谉 讗讞讚 砖诇讗 讬专讗讛 讻讞专讘 讘谞转讬诐 讗讜 砖诪讗 讗讚诐 谞讝讛专 讘注专讜讙讛 讗讞转 讜讗讬谞讜 谞讝讛专 诪注专讜讙讛 诇注专讜讙讛 砖讗讬谉 讗讚诐 讝讜专注 注专讜讙讛 讗讞转 诇讞爪讗讬谉 讜谞讝讛专 讛讜讗 讘讙专注讬谞讬' 讛谞讝专注讬诐 讘讛 诇讛专讞讬拽诐 讝讛 诪讝讛 讻讚讬谞诐 讗讘诇 砖转讬 注专讜讙讜转 驻注诪讬诐 砖讛讜讗 讝讜专注 注专讜讙讛 讗讞转 讛讬讜诐 讜诪诪诇讗 拽专谞讜转 砖讘讛 讜诇诪讞专 砖讛讜讗 讘讗 诇讝专讜注 注专讜讙讛 讗讞专转 讗讬谞讜 诪砖转诪专 诇讛专讞讬拽 讝专注讜谞讬' 砖诇 注专讜讙讛 讝讜 诪讗讜转讛 注专讜讙讛 讛讗讞专转 讜转讚注 砖讻诇 砖讗诪专讜 讘讬谞讬拽转 讛讝专注讜谞讬诐 讗诐 诇砖诇砖讛 讟驻讞讬诐 讗诐 诇讟驻讞 讜诪讞爪讛 讗讬谞讜 讗诇讗 注诐 诪拽讜诪讜 砖讛讜讗 讝专讜注 讘讜 砖讛专讬 转讜讻讛 砖诇 注专讜讙讛 讗讬谞讜 讗诇讗 砖砖讛 讜讗讬谉 讘讬谉 讝专注 讗诪爪注讬 诇讗讜转讜 砖讘爪讚讬讜 讗诇讗 驻讞讜转 诪砖诇砖讛 讗诇讗 砖诪拽讜诐 讛讝专注讬诐 诪谉 讛诪谞讬谉 讛讜讗 砖讗讬谉 讗谞讜 注住讜拽讬诐 讗诇讗 讘讝专注讬诐 讚拽讬诐 讜诪转讜讱 讚拽讜转诐 诇讗 讞砖讜 诇诪拽讜诪诐:



讜讘专讜爪讛 诇诪诇讗讜转 讙谞转讜 讬专拽 驻讬专讜砖讜 砖注讜讙诇 讘转讜讻讜 注讙讜诇 讗讞讚 砖诇 讞诪砖讛 注诇 讞诪砖讛 讜讛讜讗 讛讝专注 讛讗诪爪注讬 讜讝讜专注 讗讞"讻 讗专讘注 讘讗专讘注 专讜讞讜转 讘讗讜转讜 讛讟驻讞 讛谞砖讗专 诇讻诇 爪讚 讜讛讙注 注爪诪讱 诇讛讬讜转 讗讜转诐 讛讝专注讬诐 讞爪讬 讟驻讞 讞专讘 讘讬谉 讻诇 讝专注 讜讝专注 讜讛讜讗 讘讬谞讬 讘讬谞讬 讜讞讜讝专 讜诪诪诇讗 讛拽专谞讜转 讜讛诐 讛诪讜专砖讜转 砖讛诪专讜讘注 讬转专 注诇 讛注讬讙讜诇 讜讛拽砖讜 讜讛讗 讗讬讻讗 讘讬谞讬 讘讬谞讬 讻诇讜诪专 讜讛讬讗讱 谞讝专注讛 讻诇 讙谞转讜 讜讛专讬 谞砖讗专 讞爪讬 讟驻讞 讞专讘 诇讻诇 爪讚 讜转讬专抓 砖讗祝 讛讜讗 讻讱 讗诪专讛 讘诪讞专讬讘 讗讜转诐 讛讘讬谞讬诐 讜讗注"驻 砖讗诪专 讻诇 讙谞转讜 诇讗 讚拽讚拽 讘砖讬注讜专 诪讜注讟 讻讝讛 讜专讘 讗砖讬 转专爪讛 讘砖转讬 讜注专讘 注诇 讛讚专讱 砖驻讬专砖谞讜:



讜讬砖 谞诪砖讻讬诐 诇砖讬讟讛 讝讜 诇讛爪专讬讱 讛专讞拽转 讙' 讟驻讞讬诐 讗讘诇 诪驻专砖讬诐 砖讝讜专注 讘讗诪爪注 讻诇 专讜讞 砖谞讬 讟驻讞讬诐 驻讞讜转 讞讜诪砖 讗讜专讱 讘专讞讘 讛讙专注讬谉 诇讘讚 讜讛专讬 谞砖讗专 讞专讘 诪讘' 爪讚讚讬 讛讗讜专讱 砖谞讬 讟驻讞讬诐 讜讞爪讬 讞讜诪砖 诇讻诇 爪讚 讜谞诪爪讗 讘讬谉 讝专讬注转 专讜讞 诪讝专讞讬转 诇砖诇 专讜讞 讚专讜诪讬转 砖诇砖讛 讟驻讞讬诐 讗讞专 砖转诪讚讜讚 讗诇讻住讜谉 砖诇 砖谞讬 讟驻讞讬诐 讜讞爪讬 讞讜诪砖 注诇 砖谞讬 讟驻讞讬诐 讜讞爪讬 讞讜诪砖 诇讞砖讘讜谉 讻诇 讗诪转讗 讘专讘讜注 讗诪转讗 讜转专讬谉 讞讜诪砖讬 讘讗诇讻住讜谞讗 讜讗讞转 讘讗诪爪注 砖诇 [注专讜讙讛] 讙专注讬谉 诇讘讚讜 讜诇砖谞讬 砖讬讟讜转 讗诇讜 诪讛 砖讗诪专讜 讘注专讜讙讛 讘讞讜专讘讛 砖谞讜 驻讬专讜砖讜 讗驻讬' 讘砖讬砖 讙讘讜诇 讟驻讞 讘讻诇 讗' 诪讛谉 砖讛专讬 诇讙' 讟驻讞讬诐 讛专讞拽讛 讗谞讜 爪专讬讻讬诐 讜讻谉 讬砖 讛专讘讛 讚专讻讬诐 诇砖讗专 诪驻专砖讬诐 讘讘讬讗讜专 住讜讙讬讗 讝讜 诇讙讚讜诇讬 讛专讘谞讬诐 讘驻讬专讜砖讬讛诐 讜诇讞讻诪讬 讛讗讞专讜谞讬诐 讘讞讘讜专讬讛诐:



讝讛 砖谞讻驻诇 讘讚讘专讬谞讜 诇砖讗讜诇 讘讻诇 讘讬讗讜专讬 讛诇讻讛 讝讜 砖讬讝专注 转砖注讛 讜讻转讘谞讜 讘砖诐 讙讚讜诇讬 讛专讗砖讜谞讬诐 砖讘转诇诪讜讚 讛诪注专讘 砖讗诇讜讛 转讚注 砖讗注"驻 砖讛诐 讻转讘讜讛 讗讬谉 讻讜谞转 讛讬专讜砖诇诪讬 谞专讗讬转 讻讚讘专讬讛诐 讜讛讜讗 砖砖诐 谞讞诇拽讜 专' 讬讜讞谞谉 讘砖诐 专' 讬谞讗讬 讻诇讛讜谉 讘转讜讱 砖砖讛 讻诇讜诪专 讻诇 讛讝专注讬诐 讘转讜讱 讛注专讜讙讛 注诇 讛讚专讱 砖讘讬讗专谞讜 讻讛谞讗 讘砖诐 专讬砖 诇拽讬砖 讻诇讛讜谉 讞讜抓 诇砖砖讛 讻诇讜诪专 讜讗讬谞讜 讝讜专注 讘转讜讻讛 讗诇讗 讟驻讞 注诇 讟驻讞 讘讗诪爪注讛 讜谞砖讗专讜 砖谞讬 讟驻讞讬诐 讜诪讞爪讛 讗讜讬专 诪讻诇 爪讚 讜讗专讘注转 讛讝专讬注讜转 诪讘讞讜抓 讜讛拽砖讛 讗诐 讻诇讛讜谉 讞讜抓 诇砖砖讛 诇讬转谞讬 转砖注讛 讛讗 诇讚注转 讛讗讜诪专 讻诇讛讜谉 讘转讜讱 砖砖讛 诇讗 砖讗诇讜 诇讬转谞讬 转砖注讛 讻诇诇 诪爪讚 讛注专讘讜讘 讜讻诪讜 砖讻转讘谞讜 讜讗祝 讛诐 讞讝专讜 讜转专爪讜 讘注专讜讙讛 砖讘注专讜讙讜转 讜讛专讬 讛讜讗 讻讘转讜讱 讛注专讜讙讛 讜诪"诪 爪专讬讱 砖转讚注 砖讘住讜讙讬讗 讝讜 砖讛讝讻专谞讜 诪转诇诪讜讚 讛诪注专讘 讗诪专讜 讘砖诐 专' 讬讛讜讚讛 砖注专讜讙讛 讝讜 讬讻讜诇 诇讝专讜注 讘讛 砖砖讛 讝专注讜谞讬诐 讜讗祝 讘砖诇讬砖讬 砖诇 讻诇讗讬诐 讗诪专讜 注专讜讙讛 砖砖讛 注诇 砖砖讛 讝讜专注讬谉 讘转讜讻讛 讞诪砖讛 讝专注讜谞讬诐 讗专讘注 讘讗专讘注 专讜讞讜转 讛注专讜讙讛 讜讗讞转 讘讗诪爪注 讛讬讛 诇讜 讙讘讜诇 讙讘讜讛 讟驻讞 讝讜专注讬谉 讘转讜讻讛 砖诇砖讛 注砖专 砖诇砖讛 注诇 讻诇 讙讜讘诇 讜讙讜讘诇 讜讗讞转 讘讗诪爪注 专' 讬讛讜讚讛 讗讜诪专 砖砖讛 讘讗诪爪注 讜驻讬专砖讜 讘讛 砖专' 讬讛讜讚讛 讗祝 注诇 注专讜讙转 砖砖讛 注诇 砖砖讛 讛讜讗 讞讜讝专 诇讜诪专 砖讝讜专注 讘讛 砖砖讛 砖讗讬谞讜 诪讝拽讬拽 诇讛专讞拽转 讟驻讞 讜诪讞爪讛 讜讛讜讗 砖讗诪专讜 注诇讬讛 讘讬专讜砖诇诪讬 注诇 诪讛 砖讗诪专讜 讝讜专注 讘转讜讻讛 砖诇砖讛 注砖专 专' 讬讛讜讚讛 讗讜诪专 砖诪谞讛 注砖专 讜讬专讗讛 诪"诪 砖讛诇讻讛 讻讞讻诪讬诐 讜讻住转诐 诪砖谞转谞讜 讜讚讘专讬 转讬诪讗 专讗讬转讬 诇讙讚讜诇讬 讛诪讞讘专讬诐 砖驻住拽讜 讘谞住讞 讝讛 讛讬讛 诇讛 讙讘讜诇 讟驻讞 住讘讬讘 讝讜专注讬谉 讘讛 讗驻讬' 砖诪谞讛 注砖专 诪讬谞讬谉 砖诇砖讛 注诇 讻诇 讙讘讜诇 讜砖砖讛 讘讗诪爪注 讜讝讜 讗讬谞讛 讗诇讗 诇专' 讬讛讜讚讛 砖讛转讬专 讘注专讜讙转 诪砖谞转谞讜 砖砖讛 讝专注讬诐 讗讘诇 诇讚注转 讞讻诪讬诐 讗讬谞谉 讗诇讗 砖诇砖讛 注砖专 讜谞专讗讛 讛讟注诐 砖注讻砖讬讜 谞注砖讛 讛专讬讘讜注 砖诪讜谞讛 注诇 砖诪讜谞讛 讛讜讗讬诇 讜讝讜专注 讘讙讘讜诇讬谉 讜讝讜专注 砖诇砖讛 诪讬谞讬谉 讘讛专讞拽' 注诇 讻诇 讙讘讜诇 讜讙讘讜诇 讘讚专讱 讝讛 砖转谞讬讞 讟驻讞 注诇 讟驻讞 讞诇拽 讘讗专讘注 拽专谞讜转 讛讙讘讜诇讬谉 讜谞砖讗专 诪砖讱 讛专讜讞讜转 讜' 讟驻讞讬诐 讜讝讜专注 讟驻讞 诪讻讗谉 讜讟驻讞 诪讻讗谉 讘爪讚 讛讞诇拽 砖讘拽专谉 讜谞砖转讬讬专讜 讗专讘注讛 讟驻讞讬诐 诪谞讬讞 讟驻讞 讜诪讞爪讛 诇讻讗谉 讜讟驻讞 讜诪讞爪讛 诇讻讗谉 讜讝讜专注 讛讟驻讞 讛讗诪爪注讬 讜谞诪爪讗讜 讙' 讝专注讬诐 诇讻诇 专讜讞 讻诇 讗讞讚 诪讛诐 讟驻讞 注诇 讟驻讞 讘讛专讞拽转 讟驻讞 讜诪讞爪讛 讜谞诪爪讗讜 砖谞讬诐 注砖专 诪讬谞讬诐 讘讙讘讜诇讬诐 讜讗讞讚 讘讗诪爪注 讛注专讜讙讛 讜讛讜讗 砖讝讜专注 讻诇 转讜讱 讛注专讜讙讛 讜讗讬谉 爪专讬讱 诇讛专讞讬拽 讗讞专 砖讛讙讘讜诇 讙讘讜讛 讟驻讞 砖讛专讬 讛诐 讻诪讜讘讚诇讬诐 讜诇专' 讬讛讜讚讛 砖诪诪注讟 讘砖讬注讜专 讛专讞拽讛 砖诪谞讛 注砖专 讜讬砖 讘讛 诪拽讜诐 注讬讜谉:



讝讛 砖谞讻驻诇 讘讚讘专讬谞讜 砖讻诇 砖讗讬谉 砖诐 诪专讗讬转 讛注讬谉 讗注"驻 砖讬砖 砖诐 讬谞讬拽讛 讗讜 砖讗讬谉 砖诐 讬谞讬拽讛 讗注"驻 砖讬砖 砖诐 诪专讗讬转 讛注讬谉 诪讜转专 讬砖 诪拽砖讬诐 讘讛 诪诪讛 砖砖谞讬谞讜 讛诪讘专讬讱 讗转 讛讙驻谉 讘讗专抓 讗诐 讗讬谉 注诇 讙讘讬讜 砖诇砖讛 讟驻讞讬诐 诇讗 讬讘讬讗 讝专注 诇砖诐 讜讗诪专讜 注诇讬讛 讗讘诇 讝讜专注 讗转 讛爪讚讚讬诐 讗讬诇讱 讜讗讬诇讱 讜讛专讬 讝讜 讗讬谉 讘讛 诪砖讜诐 诪专讗讬转 讛注讬谉 砖讛专讬 谞转讻住讛 讛讙驻谉 讘注驻专 讜讗注驻"讻 讻诇 砖讗讬谉 砖诐 注驻专 砖诇砖讛 讟驻讞讬诐 讛讜讗讬诇 讜讬砖 讬谞讬拽讛 讗住讜专 讜讗讬 讗转讛 讬讻讜诇 诇讛驻专讬砖 讘讬谉 讻诇讗讬 讝专注讬诐 诇讻诇讗讬 讛讻专诐 诇讜诪专 砖诇讗 讛拽诇讜 讗诇讗 讘讻诇讗讬 讝专注讬诐 诪诪拽讜诐 砖讘讗转 讜讛讜讗 讛讬讛 讙讚专 讘谞转讬诐 讝讛 住讜诪讱 讜讻讜' 讜讛专讬 讝讜 讘讻诇讗讬 讛讻专诐 讛讬讗 砖谞讜讬讛 讜讻谉 讘注讬专讜讘讬谉 讗诪专讜 诪注砖讛 讘专' 讬讛讜砖注 砖讛诇讱 讗爪诇 专' 讬讜讞谞谉 讘谉 谞讜专讬 讜诪爪讗讜 砖讬讜砖讘 讘讬谉 讛讗讬诇谞讜转 讜诪转讞 讝诪讜专讛 讘讬谉 讗讬诇谉 诇讗讬诇谉 讜讗诪专 诇讜 专' 讗诐 讙驻谞讬诐 讻讗谉 诪讜转专 诇讝专讜注 讻讗谉 讗诪专 诇讜 讘注砖专 诪讜转专 讘讬转专 诪注砖专 讗住讜专 诪驻谞讬 砖注讚 注砖专 讛讜讗 拽专讜讬 爪讜专转 驻转讞 讜诪讞讬爪讛 讜讗讬谉 讘讛 诪专讗讬转 讛注讬谉 讜讗注"驻 砖讬讜谞拽讬诐 诪讜转专 讜讗"讻 讝讜 砖诇 讛讘专讻讛 讻谞讙讚 讻诇谉 讜诪"诪 谞专讗讛 诇讬 砖诇讗 讛拽诇讜 讘砖讗讬谉 砖诐 诪专讗讬转 讛注讬谉 讗诇讗 讘诪拽讜诐 砖讗祝 讗诐 讛讬讛 诪讙讜诇讛 讛讬讜 讛诪讬谞讬谉 谞专讗讬诐 讻诪讜讘讚诇讬谉 讝讛 诪讝讛 讗讘诇 讝讛 砖讗诇讜 讛讬讛 谞专讗讛 讛讬讜 诪注讜专讘讬谉 讝讛 讘讝讛 讛讚讘专 转诇讜讬 讘讬谞讬拽讛 诇讘讚 讜讙讚讜诇讬 讛讚讜专讜转 砖诇驻谞讬谞讜 转专爪讜 讘讛 砖讻砖谞讝专注讬诐 注诇 讛讙驻谉 诪讞诇讞诇讬诐 讛注驻专 讜讛诪讬诐 讘讗讬诐 讜诪讙诇讬诐 讗转 讛讙驻谉 讜讛专讬 讛注谞讬谉 讘讗 诇讬讚讬 讬谞讬拽讛 讜诪专讗讬转 讛注讬谉 讗讜 砖诪讗 诇讗 讘讗讜 讘讛 诪砖讜诐 讻诇讗讬 讛讻专诐 讗诇讗 诪砖讜诐 讛专讻讘转 讗讬诇谉 讘讬专拽 砖讗住讜专 讗祝 讘诇讗 诪专讗讬转 讛注讬谉 讜讻砖讗讬谉 砖诐 注驻专 讘讻讚讬 讛专讗讜讬 讛讝专注讬诐 诪砖转专砖讬诐 讘讙驻谉 砖转讞转讬讛诐 讜讬讜谞拽讬诐 讜谞诪爪讗 诪专讻讬讘 讗讘诇 讝讜专注 讗转 讛爪讚讚讬诐 砖讻诇 诇爪讚讚讬谉 诇讗 诪砖转专砖讬 砖讗诇讜 讛讬讜 诪砖转专砖讬诐 讛讬讛 讗住讜专 讗注"驻 砖讗讬谉 砖诐 诪专讗讬转 讛注讬谉 讜诪砖讜诐 诪专讻讬讘 讜诇讗 诪专讻讬讘 讙诪讜专 讗诇讗 讻注讬谉 诪专讻讬讘 讗讘诇 讻诇 砖讬砖 砖诐 诪讞讬爪讛 诪讜转专 讗注"驻 砖谞砖专砖讬诐 转讞转 讛拽专拽注 讛讜讗讬诇 讜讗讬谞讜 诪专讻讬讘 讙诪讜专 讜讗祝 讛诐 讗诪专讜 砖诇讗 谞讗诪专 砖诐 讝讜专注 讗转 讛爪讚讚讬谉 讗诇讗 砖诇讗 诇讛讝拽讬拽 讛专讞拽转 砖诇砖讛 讟驻讞讬诐 讘讙讜讘讛 讗讘诇 讛专讞拽转 讟驻讞 讜诪讞爪讛 爪专讬讱 注诇 讻诇 驻谞讬诐 讻诪讜 砖讘讬讗专谞讜 讘注专讜讙讛 讜讗祝 讘转诇诪讜讚 讛诪注专讘 谞专讗讛 讻转讬专讜抓 讝讛 讘诪住讻转 讻诇讗讬诐 讜讛讜讗 砖讗诪专讜 砖诐 诇讗 讬讘讬讗 讝专注 诇砖诐 讗讘诇 讝讜专注 讛讜讗 讗转 讛爪讚讚讬诐 诪讛 讗谞谉 拽讬讬诪讬谉 讗讬 诪砖讜诐 讝专注讬诐 讘讗讬诇谉 诇诪讛 诇讬 讙驻谉 讗驻讬诇讜 砖讗专 讻诇 讗讬诇谉 讗讬 诪砖讜诐 注讘讜讚讛 谞讬转谞讬 砖砖讛 讻专' 注拽讬讘讗 讚讗诪专 砖诇砖讛 讻诇讜诪专 砖爪专讬讱 诇讛专讞讬拽 讘讝专注讬诐 砖诇砖讛 讗讬 讻专' 注拽讬讘讗 讗祝 诪谉 讛爪讚 谞讬转谞讬 砖诇砖讛 讜转讬专抓 讘讜 讗诇讗 诪砖讜诐 讝专注讬诐 讘讙驻谉 讜讝讛讜 讻转讬专讜抓 砖转讬专爪谞讜 讜诇诪讚转 诇驻讬 讚专讻讱 砖专' 注拽讬讘讗 诪爪专讬讱 讙' 诇讛专讞拽讛 讜讬砖 诪诪谞讛 住注讚 诇拽爪转 讛讘讬讗讜专讬诐 砖讘砖诪讜注转 注专讜讙讛:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜砖诪讜讗诇 讻讜' 讚讗驻讬诇讜 诪诇讗 讛拽专谞讜转 讻讜' 讚住讘专 讚讬砖 专讗砖 转讜专 讻讜' 讜讘讚"讛 讜讛讗 讻讜' 砖注诇讬讛谉 砖诇诪注诇讛 诪注讜专讘讘讬谉 讬讞讚 讜讗注"讙 讚讗讬讻讗 专讗砖 转讜专 讻讜' 注讻"诇 拽"拽 讚讗"讻 诪讗讬 拽讗 拽砖讬讗 诇讬讛 诇注讬诇 诇专讘 讜诇讗 讬讛讗 讗诇讗 专讗砖 转讜专 讜讗讬诪讗 讚讗注"讙 讚讗讬讻讗 专讗砖 转讜专 诪诇诪讟讛 讗住讜专 讻讬讜谉 讚诪注专讘讘讬 诪诇诪注诇讛 讻住讘专转 讛诪拽砖讛 讚讛讻讗 讜讬砖 诇讬讬砖讘 讚讛诪拽砖讛 讚诇注讬诇 讛讜讛 讬讚注 讘砖讬谞讜讬讗 讚讛讻讗 讚讗讬讻讗 诇讗讜拽诪讗 讘谞讜讟讛 砖讜专讛 讜讻讜' 讗讱 拽砖讛 讜诪讗讬 拽砖讬讗 诇讬讛 诇砖诪讜讗诇 讚讗讬诪讗 讚砖诪讜讗诇 诇讗 讗讬讬专讬 讘诪诪诇讗 讛拽专谞讜转 讚讙讜讜讗讬 讜讬讝专注 砖驻讬专 诪讗讘专讗讬 讜驻诇讬讙 讗专讘 讘讛讗 讚诇讗 讙讝讜专 砖诪讗 讬诪诇讗 讛拽专谞讜转 讜砖驻讬专 诪爪讬 住讘专 谞诪讬 砖诪讜讗诇 讚讗讬谉 专讗砖 转讜专 讘注专讜讙讛 讜诇讗 转拽砖讬 诇讬讛 讜讛讗 拽诪注专讘讘讬 讜讻讜' 讜讚讜"拽:


讘讚"讛 讗诪专 注讜诇讗 讜讻讜' 讜转诇诐 讛讬讬谞讜 砖讜专讛 讜讘谞讬 讗"讬 讜讻讜' 注讻"诇 讛讜爪专讻讜 诇讝讛 诪砖讜诐 讚诇驻讬 驻讬专讜砖诐 诇讗 讛讜讬 驻讬' 砖讜专讛 讚拽讗诪专 讛讻讗 讘谞讜讟讛 砖讜专讛 诇讻讗谉 讜讻讜' 讻讚诇注讬诇 讜拽"诇:


讘讚"讛 讗诪专 专"讬 讜讻讜' 讜讘诇讘讚 砖讬讛讗 讙' 讟驻讞讬诐 讘讬谉 讝专注 拽专谉 讝讛 讜讻讜' 注讻"诇 专"诇 砖诇讗 诇讝专讜注 讻诇 讛拽专谞讜转 讗诇讗 砖讬砖讗专 讘讬谉 讛拽专谞讜转 讙' 讟驻讞讬诐 讘诇讗 讝专注 讜诇讗 讬讝专注 讘讻诇 拽专谉 讘住讜驻讜 (专拽) 讟驻讞 讗讞讚 讻讚讬 砖讬讛讬讛 讙' 讟驻讞讬诐 讘讬谉 讝专注 拽专谉 讝讛 讜讻讜' 讜拽"诇:





诪讛专"诐

讘转讜住' 讚"讛 讜砖诪讜讗诇 讗诪专 注专讜讙讛 讜讻讜' 讜讚"讛 讘谞讜讟讛 砖讜专讛 诇讻讗谉 讜讻讜' 讛讚"讗:





讞讻诪转 砖诇诪讛

讙诪' 专讘 讗砖讬 讗诪专 讗讬谉 注讬专讜讘讜 诪讘讟诇 讗转 讛砖讜专讛 讜讘讬讟诇 讛砖讜专讛 讗转 讛注专讜讙讛 讻爪"诇. 讜谞"讘 讻讱 爪"诇 诇专砖"讬:


专砖"讬 讘讚"讛 讜诇讗 讬讛讗 讻讜' 讻专讗砖 转讜专. 谞"讘 住"讗 讻专讗砖 砖讜专 讜谞"讘 讻讗谉 诪砖诪注 砖专砖"讬 驻讬' 专讗砖 转讜专 专讗砖 砖讜专 讗讘诇 讘专讬砖 住讜讻讛 驻讬' 讘注谞讬谉 讗讞专 讻讬 砖讜专转 讛转诇诐 谞拽专讗 转讜专 注诇 讚专讱 转讜专讬 讝讛讘 讜讻谉 注讬拽专 注"砖:


讘讚"讛 砖讜专讛 讗讞转 诪讻诇 讗' 讛讜讬 注讬专讘讜讘 讚诇讗 讞砖讬讘讗 讻诇 讞讚 砖讚讛 诇谞驻砖讛 讗诇诪讗 转诇诐 讗' 讛讜讬 注讬专讘讜讘 讻爪"诇 讜讛住"讚:


讘讚"讛 注讘讜讚转 讬专拽 讻讜' 讻讚讬 注讘讜讚转讜 讛住"讚:


转讜住' 讘讚"讛 讗诪专 专讘 注专讜讙讛 讻讜' 讛讚"讗 注讚 (诪谞讬谉 诇驻讜诇讟转) [讙讝讬专讛] 讻讜':


讘讚"讛 讙讝讬专讛 讜讻讜' 讗注"讙 讚诇讬转 讛专讞拽讛 讻讜' 讻爪"诇:


转讜住' 讘讚"讛 讜讛讗讬讻讗 讘讬谞讬 讜讘讬谞讬 讗诪专 专讘 注专讜讙讛 讻讜' 砖讛讗诇讻住讜谉 砖诇 讟驻讞 注诇 讟驻讞讬讬诐 讻讜'. 谞"讘 驻讬' 讛讗诇讻住讜谉 砖诇 讟驻讞讬讬诐 注诇 讟驻讞 讗讬谞讜 注讚讬祝 诪讟驻讞讬讬诐 讻诪讜 砖讛讗诇讻住讜谉 讟驻讞 注诇 讟驻讞 注讚讬祝 诪讟驻讞 讜讚讜"拽:





专砖"砖

讙诪专讗 砖讗谞讬 讛转诐 讚讗讬讻讗 砖专讗讻讗 讻爪"诇. 讜讻"讛 讘转讜讚"讛 讗讬转讬讘讬讛:



[专砖"讬 讚"讛 注诇 驻谞讬 讻讜诇讛. 讜讝专注讜 诪讗讞讚 讛诪讬谞讬谉 (专"诇 诪砖诇 爪驻讜谉 讗讜 诪砖诇 讚专讜诐) 讗讜 诪诪讬谉 讞诪讬砖讬. 讻"谞 讚爪"诇 讜讗祝 砖讗讬谉 讛专讞拽讛 讘讬谉 讝专注 讛砖讜专讛 诇讝专注 专讜讞讬 爪驻讜谉 讜讚专讜诐 讗讬谉 讻讗谉 讘讬转 诪讬讞讜砖 讻讚驻讬专砖"讬 讘诪转谞讬转讬谉 讜注"讻 爪专讬讱 诇讞诇拽 讘讬谉 讝讛 诇讛讗 讚讗诪专讬谞谉 讗讬谉 专讗砖 转讜专 讘注专讜讙讛:



转讜讚"讛 讗诪专 注讜诇讗. 专' 砖诪注讜谉 讗讜诪专 注讚 讻讜'. 讜讘讙诇讬讜谉 爪"诇 专' 讬砖诪注讗诇. 讗诪转 砖讻"讛 砖诐 诇驻谞讬谞讜 讜讻"诪 诪讚驻诇讬讙 注诇讬讛 专"注 砖诐 讗讘诇 诪讚讜注 诇讗 转讬拽谉 讘讚讘专讬讛诐 诇注讬诇 讚"讛 讚转谞谉:



讘讗"讚 讜转诇诐 讛讬讬谞讜 砖讜专讛 讻讜'. 专"诇 讚驻转讞 讘转诇诐 讜住讬讬诐 讘砖讜专讛 讜讚讘专讬 讛诪讛专砖"讗 讘讝讛 诪讙讜诪讙诪讬诐] :



转讚"讛 讗专讬讜"讞. 讘诇讘讚 砖讬讛讗 讙"讟 讘讬谉 讝专注 拽专谉 讝讛 讻讜'. 讜讗诐 讻谉 讛爪讬讜专 砖诇驻谞讬谞讜 讘诪诇讜讬 讛拽专谞讜转 讛讜讗 诪砖讜讘砖 讜注讬' 诪讛专砖"讗:





驻谞讬 讬讛讜砖注

讘讙诪专讗 讜砖诪讜讗诇 讗诪专 注专讜讙讛 讘讬谉 讛注专讜讙讜转 讜讻讜' 讘谞讜讟讛 砖讜专讛 诇讻讗谉 讜砖讜专讛 诇讻讗谉. 讜驻专砖"讬 讘讚"讛 讘谞讜讟讛 讚讛讬讬谞讜 讻讗转拽驻转讗 讚诇注讬诇 讚诇讗 讙讝专 砖诪讜讗诇 砖诪讗 讬诪诇讗 讗转 讛拽专谞讜转 讜讻讜' 讜诇驻"讝 谞专讗讛 诪驻讬专讜砖讜 讚专讘 讜砖诪讜讗诇 驻诇讬讙讬 讜诇讻讱 讛讜讻专讞 诇驻专砖 谞诪讬 讚讛讗 讚讗诪专 注讜诇讗 讘注讜 讘诪注专讘讗 讛驻拽讬注 转诇诐 讗讞讚 讜讻讜' 讚讛讱 诪诇转讗 诇讗讜 讗讚专讘 讜砖诪讜讗诇 拽讗讬 讗诇讗 讗讙讜驻讛 讚诪转谞讬' 讚讛讗 诪住转诪讗 拽讬"诇 讻专讘 讘讗讬住讜专讬 讗诇讗 讚诇驻"讝 讬砖 诇讚拽讚拽 讚诇注讬诇 讗讙讜驻讗 讚诪转谞讬转讬谉 讛讜"诇 诇讗转讜讬讬 讛讗 讚注讜诇讗 讜讚专讘 砖砖转 讜讚专讘 讗砖讬 讻讬讜谉 讚讗驻讬' 讘讞讚 注专讜讙讛 砖讬讬讱 讛讱 诪讬诇转讗 讗讘诇 诇驻讬' 讛转讜住驻转 讗"砖 讚讛讱 诪讬诇转讗 讚注讜诇讗 讗注专讜讙讛 讘讬谉 注专讜讙讜转 拽讗讬 讜讻谉 谞专讗讛 诪驻讬专讜砖 讛专诪讘"诐 讜讛专"砖 讚砖诪讜讗诇 讜专讘 诇讗 驻诇讬讙讬 讚讘谞讜讟讛 砖讜专讛 诇讻讗谉 专讘 谞诪讬 诪讜讚讛 讻谞"诇 讜讚讜"拽 讜讗讬谉 诇讛讗专讬讱 讬讜转专 讜讛专讜爪讛 诇讚拽讚拽 讬注讬讬谉 讘驻讬专讜砖 专讘讬谞讜 砖诪砖讜谉 讜讛专讗"砖 讝"诇 讘驻讬' 讛诪砖谞讬讜转:

